

**ประกาศองค์การบริหารส่วนตำบลกำปัง**

**เรื่อง เจตนารมณ์ตามนโยบายการป้องกันการทุจริต**

**ขององค์การบริหารส่วนตำบลกำปัง**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

 คณะผู้บริหาร พนักงานส่วนตำบล ลูกจ้าง และพนักงานจ้าง องค์การบริหารส่วนตำบลกำปัง มีเจตนารมณ์ร่วมกันที่จะสร้างองค์กรแห่งความใสสะอาด โดยการให้บริการด้านความโปร่งใส เพื่อความเป็นธรรมต่อประชาชนผู้รับบริการ และพัฒนาคุณภาพชีวิตของประชาชนในเขตพื้นที่องค์การบริหารส่วนตำบลกำปัง

 ดังนั้นเพื่อให้บรรลุเจตนารมณ์ดังกล่าว องค์การบริหารส่วนตำบลกำปัง จะดำเนินการ ดังนี้

1. บริหารงานและปฏิบัติงาน ด้านหลักธรรมมาภิบาล โดยมุ่งตอบสนองความต้องการของประชาชนด้วยความถูกต้องและเป็นธรรม

2. ปลูกฝังค่านิยมทัศนคติให้ บุคลากรในองค์กรและบุคลากร ได้มีความรู้ความสามารถยึดหลักคุณธรรม จริยธรรม และนิยมนำหลักปรัชญาเศรษฐกิจพอเพียงมาใช้การปฏิบัติงานและการดำรงชีวิต

3. ส่งเสริมให้องค์กรเอกชนและภาคประชาชนได้เข้ามามีส่วนร่วม บทบาทการรับรู้ข้อมูล

ข่าวสารในการดำเนินกิจการทุกรูปแบบ

4. มุ่งต่อต้านและเฝ้าระวังการทุจริตคอรัปชั่นทุกรูปแบบ โดยมีการเฝ้าระวังอย่างรัดกุมและใช้มาตรการการลงโทษขั้นสูงกับผู้ทุจริตคอรัปชั่น และผู้ที่เกี่ยวข้อง

 จึงประกาศให้ทราบโดยทั่วกัน

 ประกาศ ณ วันที่ 4 มกราคม พ.ศ. 2562

(นายมีชัย จงสันเทียะ)

 นายกองค์การบริหารส่วนตำบลกำปัง